আমেরিকান সেন্টার জানায়, যুক্তরাষ্ট্রে এক বছর পড়ালেখায় কত অর্থ প্রয়োজন—তা নির্ভর করে শিক্ষার্থী কোন শিক্ষাপ্রতিষ্ঠানে পড়ছে তার ওপর। বছরে টিউশন ফি ২০ হাজার থেকে ৪০ হাজার ডলার পর্যন্ত হতে পারে। থাকা-খাওয়া ও অন্যান্য খরচ চালানোর জন্য আরো ৬ থেকে ১২ হাজার ডলার লাগতে পারে। আবেদনকারীর ফিন্যানশিয়াল স্পন্সরকে জোরালো আর্থিক সক্ষমতা দেখাতে হয়। সাধারণত স্পন্সর হন মা-বাবা বা পরিবারের সদস্যরা। যুক্তরাষ্ট্রে উচ্চশিক্ষাবিষয়ক তথ্যের জন্য ই-মেইলে (educationUSA-bangla@state.gov) যোগাযোগ করা যেতে পারে। এ সম্পর্কে আরো তথ্য পাওয়া যাবে www.facebook.com/EdUSABangladesh ও www.facebook.com/bangladesh.usembassy ফেসবুক পেজে। চোখ রাখতে পারেন educationusa.state.gov ও www.iie.org/OpenDoors ওয়েবসাইটে।